उपभोक्ताओं के लिए जागरूक रहना जरूरी : राम अवतार
फरीदाबाद| तिगांवस्थित शिव कॉलेज में राष्ट्रीय उपभोक्ता दिवस मनाया गया इस मौके पर जिला खाद्य एवं आपूर्ति नियंत्रक ने उपभोक्ताओं को बताया कि वे अपने अधिकारों के बारे में सजग रहेंं। उनमें मुख्य रूप से सुरक्षा का अधिकार, सूचना का अधिकार, सुनवाई का अधिकार शिक्षा का अधिकार शामिल हैं। कोई भी वस्तु खरीदते समय उसकी कीमत गुणवत्ता एक्सपायरी डेट आदि के बारे में जानकारी जरूर लेनी चाहिए। दुकान से माल खरीदकर उसका बिल अवश्य लें। वस्तु सेवाओं में किसी प्रकार की कमी के लिए जिला उपभोक्ता फोरम या अन्य संबन्धित विभाग या जिला नियंत्रक को तुरंत शिकायत करें। हम सभी उपभोक्ता की श्रेणी में आते हैं और हम सबका कर्तव्य है कि स्वयं जागरूक होने के साथ-साथ अन्य लोगों को भी उनके अधिकारों के प्रति जागरूक करें तथा अपना सामाजिक उत्तरदायित्व निभाए। एक जागरूक उपभोक्ता ही सुरक्षित उपभोक्ता कहा जा सकता है। इसमें उपभोक्ताओं को और अधिक शिक्षित सजग बनाने में समाज शिक्षण संस्थान महत्वपूर्ण रोल अदा कर सकते हैं।
hin_Deva hin_Deva